**10. bekkur 2020-2021**

Námsgreinar í 10. bekk skiptast í kjarnagreinar og frjálst val.

Kjarninn skiptist á eftirfarandi hátt:

Íslenska 6 kennslustundir

Stærðfræði 6 kennslustundir

Danska 4 kennslustundir

Enska 4 kennslustundir

List- og verkgreinar 1 kennslustundir

Íþróttir 2 kennslustundir

Sund 1 kennslustund

Náttúrufræði 3 kennslustundir

Samfélagsfræði 4 kennslustundir

**Samtals 31 kennslustund**

Frjálst val

Til viðbótar kjarna eiga nemendur að velja sér valgreinar í frjálsu vali þannig að heildartímafjöldinn verði um 37 kennslustundir á viku.

**Hafið það hugfast, að valgreinarnar eru ekki aukagreinar** heldur eru þær jafn mikilvægar og skyldugreinarnar og kröfur um ástundun og árangur verða á engan hátt minni.

Til þess að hægt sé að halda uppi kennslu í valgrein í frjálsu vali þarf tiltekinn lágmarksfjöldi að velja hana. Þess vegna verða nemendur að velja **6 valgreinar** á valblöðum sínum. Þær koma þá til álita ef aðrar valgreinar sem nemandinn hefur valið falla niður sökum fámennis eða að ekki fæst kennari í greinina.

Valgreinar í boði

**Boltaval**

**Markmið**

* Að efla hreyfingu hjá þeim sem langar til að hreyfa sig en eru ekki að æfa skipulagðar íþróttir.
* Að auka fjölbreytni hjá þeim sem vilja aukna hreyfingu.

**Áfangalýsing**

Ein kennslustund á viku. Í tímum er lögð áhersla á að nemendur fái fjölbreytta hreyfingu í formi leikja og skemmtunar. Þetta val hentar sérstaklega þeim sem hafa áhuga á boltaíþróttum en eru ekki að æfa skipulagðar íþróttir. Farið er yfir helstu reglur í nokkrum mismunandi tegundum boltaíþrótta. Valið fer fram í íþróttahúsinu við Setbergsskóla.

**Námsmat**

Áhugi,virkni og vinnusemi í tímum.

**Fatasaumur, prjón og hekl**

**Markmið**

* Að fá grunnþjálfun í saumum.
* Að læra að taka upp snið úr blöðum og sauma einfalda flík.
* Að fá grunnþjálfun í hekli og prjóni.
* Að læra að vinna eftir uppskriftum og lesa þær.

**Áfangalýsing**

Tvær kennslustundir á viku. Verkefnin eru fjölbreytt og ætlast er til sjálfstæðra vinnubragða hjá nemendum og stefnt að því að þeir verði að mestu leyti sjálfbjarga.

Ef nemandi hefur áhuga á að sauma flík úr eigin efnum getur hann fengið aðstoð við það.

**Námsmat**

Byggir á virkni og vinnusemi.

**Félagsstörf og atburðastjórnun**

**Markmið**

* Að fá þjálfun í að halda utan um og stjórna félagsstarfi.
* Að þjálfast í að halda fundi og að stjórna atburðum og félagsstarfi.
* Að fá tækifæri til þess að láta hugmyndir sínar um félagsstörf verða að veruleika.

**Áfangalýsing**

Tvær kennslustundir á viku. Valið er ætlað þeim nemendum sem kosnir verða í nemendaráð og ýmsar nefndir. Þeir aðstoða við að skipuleggja og halda stóra og smáa viðburði í skólanum.

**Námsmat**

Byggir á virkni og vinnusemi.

**Heimanám**

**Markmið**

* Að fá aðstoð við heimanám.
* Að læra að bera ábyrgð á eigin námi.
* Að fá aðstoð við að skipuleggja nám sitt.

**Áfangalýsing**

Ein kennslustund á viku. Nemendum stendur til boða stuðningur og aðhald við námið. Lögð er áhersla á að nemendur læri að skipuleggja vinnu sína og að setja sér markmið.

**Námsmat**

Umsögn um virkni og vinnusemi í tímum.

**Jóga og slökun**

**Markmið**

* Að kynnast hugmyndafræði jóga og núvitundar.

**Áfangalýsing**

Ein kennslustund á viku. Nemendur læra jógaæfingar og slökun. Unnið er að því að styrkja líkamann og veita vellíðan.

**Námsmat**

Áhugi,virkni og vinnusemi í tímum.

**Kvikmyndir byggðar á sögulegum atburðum og teiknimyndasögum**

**Markmið**

* Að skoða hvernig sagan birtist í kvikmyndum.
* Að meta sögulegt efni í kvikmyndum og teiknimyndasögum.
* Að nýta fræðilegt efni jafnt á íslensku sem erlendum tungumálum.
* Að beita gagnrýninni hugsun.

**Áfangalýsing**

Tvær kennslustundir á viku. Kvikmyndir sem byggja á sögulegum atburðum hafa notið mikillar hylli í gegnum tíðina. Kvikmyndir byggðar á teiknamyndasögum hafa einnig verið gríðarlega vinsælar síðast liðin ár. Má þar t.d. nefna Dc og Marvel myndirnar. Í þessum áfanga verður horft á kvikmyndir sem byggðar eru á sögulegum atburðum og teiknamyndasögum. Horft verður á kvikmyndirnar og síðan skoðaður muninn á myndinni og atburðunum sjálfum. Einnig verður skoðað hvernig teiknimyndasögur endurskapast í kvikmyndum.

**Námsmat**

Áhugi,virkni og vinnusemi í tímum.

**Leiklistarval**

**Áfangalýsing**

# Tvær kennslustundir í viku.

# Viltu efla sjálfstraust, virkni, framkomu og taka þátt í frábæru verkefni?

Í þessum stórskemmtilega áfanga fá nemendur tækifæri á að kynnast því hvernig lítil hugmynd getur orðið að handriti og svo stuttmynd. Unnið verður í gegn um spuna, leikhússport og fjölbreyttar leiklistaræfingar. Einnig förum við í vettvangsheimsóknir til að styrkja hugmyndir, vinnum dagbók og sköpum persónur út frá eigin upplifun.

Huga þarf að mörgu eins og handriti, sviðsmynd, búningum, leikmunum, lýsingu, hljóði o.fl. En fyrst vinnum við með hugmyndir nemenda og skoðum hvað við viljum gera. Notast er við fjölbreyttar aðferðir leiklistarinnar til að skapa, túlka og framkvæma þær hugmyndir sem koma hjá nemendum í tímum.

Valið milli mismunandi aðferða við sviðssetningu, bæði hvað varðar frásagnarform og leikstíl, prófað sig áfram og tekið sjálfstæðar ákvarðanir í sköpunarferlinu. Skrifað handrit að stuttu leikverki þar sem beitt er grunnreglum við uppsetningu leikhandrits fyrir svið og/eða myndmiðla.

M**arkmið**

1. Unnið í hópi að fjölbreyttum leiklistarverkefnum.
2. Nýtt sér leikmuni, búninga, einfaldan sviðsbúnað og tæki til þess að styrkja sköpun sína á markvissan hátt.
3. Valið milli forma og stíls í eigið sköpun og rökstutt val sitt.
4. Skrásett og rökstutt eigið vinnuferli í leiklist.
5. Bæði veitt og tekið á móti uppbyggilegri gagnrýni og nýtt sér hana inn í vinnuferli í leiklist.
6. Prófað sig áfram og valið úr túlkunarleiðum á mismunandi tegundum leiktexta.
7. Túlkað leikpersónu á sviði í góðu samspili við meðleikara. Beitt rými, radd- og líkamsbeitingu á meðvitaðan hátt til þess að styrkja túlkun sína.
8. Valið milli mismunandi aðferða við sviðssetningu, bæði hvað varðar frásagnarform og leikstíl, prófað sig áfram og tekið sjálfstæðar ákvarðanir í sköpunarferlinu. Skrifað handrit að stuttu leikverki þar sem beitt er grunnreglum við uppsetningu leikhandrits fyrir svið og/eða myndmiðla.

**Námsmat**

Nemendur eru metnir út frá samvinnu, frumkvæði, þátttöku í tíma, og vinnubók.

**Líkamsrækt**

**Markmið**

* Að efla hreyfingu hjá þeim sem langar til að hreyfa sig en eru ekki að æfa skipulagðar íþróttir.
* Að auka fjölbreytni hjá þeim sem vilja aukna hreyfingu.

**Áfangalýsing**

Ein kennslustund á viku. Í tímum er lögð áhersla á margvíslega hreyfingu í formi hefðbundinna íþrótta, styrktar- og þolæfinga og leikja. Nemendur fá fræðslu um þjálfunaraðferðir og helstu hugtök sem notuð eru við þjálfun á þoli og styrk.

**Námsmat**

Áhugi,virkni og vinnusemi í tímum.

**Matur og menning - Bakstur**

**Markmið**

* Að kynnast mismunandi matarmenningu.
* Að læra að elda mat frá mismunandi löndum.
* Að læra að lesa uppskriftir og fara eftir þeim.

**Áfangalýsing**

Tvær kennslustundir á viku. Fyrir áramót verður fjallað um mismunandi menningarheima og hvað það er sem hefur áhrif á matarhefðir og val á hráefnum. Prófað verður að elda og /eða baka mismunandi rétti frá mismunandi menningarheimum t.d. frá Indlandi, Kína og Mexíkó.
Verkefni verða margvísleg t.d. matur frá Indlandi, Frakklandi og fleiri löndum. Farið verður í vettvangsferð á veitingahús ef hægt verður.

Eftir áramót verður hefðbundið bakstursval þar sem nemendur kynnast mörgum aðferðum við að baka úr fjölbreyttu hráefni.

**Námsmat**

Símat, byggt á frammistöðu nemenda í tímum. Metnir verða þættir eins og vandvirkni, samstarf, frumkvæði og framfarir. Verklegt próf í lokin þar sem nemendur elda.

**Myndmennt**

**Markmið**

* Að nemendur þjálfist í að vinna út frá eigin hugmyndum og áhugasviði.
* Að nemendur þekki og geti nýtt sér grunnþætti myndlistar.
* Að nemendur geti unnið sjálfstætt eftir vinnuferli  frá hugmynd til lokaafurðar.
* Að nemendur geti gagnrýnt af þekkingu, sanngirni og virðingu eigin verk og annarra bæði einir og í samvinnu.

**Áfangalýsing**

Tvær kennslustundir á viku. Nemendur vinna út frá eigin áhugasviði, áhersla lögð á hugmyndavinnu og skissugerð. Ýmsir listamenn kynntir og farið verður á allavega eina listsýningu og unnið út frá þeirri heimsókn.

**Hæfniviðmið** að nemandi geti:

* Unnið sjálfstætt eftir vinnuferli frá hugmynd til lokaafurðar.
* Notað þá leikni og þekkingu sem hann hefur öðlast á skapandi hátt og sýnt frumkvæði.
* Sýnt frumkvæði í góðri umgengni og frágangi á vinnusvæði.
* Sett fram hugmyndir á fjölbreyttan hátt byggðar á eigin ímyndunarafli á myndrænan hátt  og í texta.
* Gagnrýnt af þekkingu, sanngirni og virðingu eigin verk og annarra bæði einn og í samvinnu.

 **Námsmat:**Símat og leiðsagnarmat verður lagt til grundvallar að námskeiði loknu og eru hæfniviðmiðin metin til jafns.

**Skólaval-Stuðningur við yngri nemendur**

**Markmið**

* Að efla ábyrgðartilfinningu og styrkja félagshæfni nemenda.

**Áfangalýsing**

Tvær kennslustundir á viku. Nemendur hjálpa til með því að skipuleggja leiki og aðstoða yngri nemendur í skólastarfinu.

**Námsmat**

Byggir á mætingu og virkni.

**Smíðar og hönnun**

**Markmið**

* Að efla sjálfstraust og frumkvæði til góðra verka í handverki og hönnun.

**Áfangalýsing**Tvær kennslustundir á viku. Nemendur vinna að eigin hugmyndum og smíða úr ýmsum efnivið í samráði við kennara.

**Námsmat**
Símat sem byggir á virkni og vinnusemi.

**Spil og spurningaleikir sem tómstundagaman**

**Markmið**

* Að læra ýmis konar spil, borðspil og spurningaspil og geti spilað þau sér og öðrum til skemmtunar.

**Áfangalýsing**

Tvær kennslustundir á viku. Nemendur koma með spil og kynna fyrir öðrum.

Stefnt skal að því að fara í heimsókn í Spilavini og skoða það sem er á boðstólum þar. Einnig að vera til taks til að kenna yngri börnum og bjóða vinum eða einhverjum úr fjölskyldunni í spilatíma/spilakvöld. Bjóða Spilavinum í heimsókn eða fara til þeirra á spilakvöld.

Nokkur dæmi: Bohnanza, Catan, Game of life, Dominon, Trivial, Rummykub, Dixit, Gettu betur, 7Wonders,Teiknispilið, Bezzerwisser, Carcassonne, Pandemic, Ticket to Ride, Zatre og margt fleira

**Námsmat**

Virkni og áhugi.

**Spænska**

**Markmið**

**Nemandi öðlist þekkingu og skilning á:**

* Almennum orðaforða.
* Helstu reglum um framburð.
* Ólíkum venjum og menningu spænskumælandi landa.

**Nemandi öðlist leikni í að:**

* Skilja talað mál um kunnugleg efni þegar talað er hægt og skýrt.
* Fylgja einföldum fyrirmælum á spænsku í kennslustundum.
* Skilja einfalda texta, sem innihalda algengan orðaforða, sem tengist þeim sjálfum, umhverfi og fjölskyldu.
* Taka þátt í einföldum samræðum um sjálfan sér og aðra, fjölskyldu og fjölskyldutengsl, störf, þjóðerni, lönd og tungumál.
* Beita kurteisis- og málvenjum við hæfi.
* Skrifa einfalda texta í takt við viðfangsefni áfangans.
* Beita helstu reglum um málnotkun á sem réttastan hátt í ræðu og riti.
* Beita viðeigandi námstækni í tungumálanáminu og nýta sér hjálpargögn.

**Nemandi geti hagnýtt þá almennu þekkingu og leikni sem hann hefur aflað sér til að:**

 • Greina einfaldar upplýsingar.

• Eiga einföld samskipti á spænsku.

• Segja frá persónulegum högum í ræðu og riti á einfaldan hátt.

• Vinna úr einföldum texta á mismunandi hátt eftir efni og eðli textans og tilganginum með lestrinum.

**Áfangalýsing:**

Tvær kennslustundir á viku. Megináhersla er lögð á að nemendur tileinki sér undirstöðuatriði tungumálsins og fái innsýn í menningu spænskumælandi landa. Nemendur læra að kynna sig og kynna aðra, tala um fjölskyldu sína, áhugamálum og nánasta umhverfi. Nemendur eru þjálfaðir í færniþáttunum fjórum; tali, hlustun, ritun og lestri.

**Stíll**

**Markmið**

* Að læra að hanna og útfæra hugmynd.
* Að taka upp snið, breyta og útfæra í samræmi við hugmynd.
* Að leggja snið á efni, sníða og sauma flík
* Að koma hugmyndum sínum á blað og vinna í hugmyndamöppu
* Að efla frumkvæði, sköpun og sjálfstæði.

**Áfangalýsing**

Tvær kennslustundir á viku. Unnið verður í samvinnu við félagsmiðstöðina Setrið þar sem nemendur vinna meðal annars að hugmyndamöppunni og hanna og sauma flíkina í textílmennt. Tveir til fjórir nemendur vinna saman í hóp þar með talið módelið.

**Námsmat**

Áhugi,virkni og vinnusemi í tímum.

**Stjörnufræði**

**Markmið**

* Að kynnast geimvísindum og því forvitnilega sem finna má utan sólkerfis okkar.

**Áfangalýsing**

Tvær kennslustundir á viku. Farið verður yfir sólkerfi okkar og hvað er markverðast þar. Ytra sólkerfið kannað ásamt áhugaverðum fyrirbærum utan þess. Viðfangsefni eru m.a. stjörnumerki, ólíkar plánetur, svarthol, sólir. Stefnt verður að stjörnuskoðun.

**Stuttmyndagerð**

**Markmið**

* Að vinni handrit að stuttmyndum.
* Að taka upp og fullvinna myndbönd.

**Áfangalýsing**

Tvær kennslustundir á viku. Áhersla er á stutta myndbandatriði, hvernig vinnslan er frá hugmynd til myndar. Farið er í hvernig nota má green screen og kynnum okkur AR í myndbandsgerð.

**Námsmat**

Áhugi,virkni og vinnusemi.

#

# **Undirbúningur fyrir ökunám**Góður undirbúningur fyrir hefðbundið ökunám.**Markmið**

* Að nemendur læri um ökunámið, hverju þarf að huga að áður en ökunám hefst.
* Að þekkja helstu áhættuþætti í umferðinni.
* Að þekkja hvaða reglur gilda í umferðinni
* Læra um hvaða hefur áhrif á öryggi okkar í umferðinni
* Læra um hvaða réttindi og skyldur fáum við með ökuprófinu

**Áfangalýsing**

Kennslustundir eru tvær á viku hálft árið.

**Námsmat**

Verkefni og virkni í tímum.

**Útivist**

**Markmið**

* Að auka útivist og hreyfingu.
* Að kynnast umhverfi skólans, bæjarins og nálægra bæja.
* Að njóta náttúru og umgangast hana af virðingu.

**Áfangalýsing**

Kennslustundir samsvara 2 stundum á viku. Áfanginn byggðist á ýmsum ferðum löngum og stuttum. Má þar nefna göngu- og hjólaferðir, sund, skíði, skauta, golf, frisbee, siglingu og fleira. Klæðnaður og útbúnaður miðast við veður og viðfangsefni hverju sinni. Leitast er við að nemendur njóti þess að vera úti, kynnist nýjum leiðum til útivistar, reyni á sig og búi sig vel.

**Námsmat**

Virkni, viðhorf og ástundun.

**Veistu svarið?**

**Markmið**

* Að auka almenna þekkingu nemenda.

**Áfangalýsing**

Ein kennslustund á viku. Áfanginn er hugsaður fyrir nemendur sem hafa áhuga á að taka þátt í spurningakeppni grunnskóla.

**Námsmat**

Virkni og ástundun.

**Yndislestur**

**Markmið**

* Að lesa bókmenntir eftir innlenda sem erlenda höfunda.
* Að lesa bækur sér til ánægju.
* Að þjálfast í að ræða um bækur.

**Áfangalýsing**

Ein kennslustund í viku. Nemendur lesa nokkrar bækur að eigin vali af bókalista kennara og taka þátt í umræðum um þær.

**Námsmat**

Virkni og vinnusemi í tímum, munnleg skil.

**Val utan skóla**

2- 4 stundir á viku (Fer eftir umfangi utanskóla valgreinar).

Hægt er að fá annað nám metið sem valgrein, t.d. tónlistarnám, knapamerki, listdans, íþróttir.

|  |
| --- |
| **Athugið!** **Nemendur verða að gera samning og skila inn staðfestingu um námið undirritaðri af forráðamönnum.** |

**Fjarnám**

Nemendur sem þess óska geta stundað nám í framhaldsskólaáföngum sem ekki er hluti af skyldunámi í grunnskóla t.d. frönsku eða spænsku. Þeir áfangar geta verið hluti af vali nemenda. **Nemendur sinna náminu fyrir utan kennslustundir í grunnskóla og kostnaður greiðist af forráðamönnum eins og hvert annað fjarnám í framhaldsskóla.**

**Bæjarbrúin**

Gert er ráð fyrir því að nemendur í grunnskólum Hafnarfjarðar hafi möguleika að stunda nám í framhaldsskóla meðan þeir eru í grunnskóla.

Nemandi sem lokið hefur hæfni á 1. þrepi framhaldsskólanáms (námslok 10. bekkjar) í grunnskóla getur sótt framhaldsskólaáfanga á 2. þrepi meðan hann er enn í grunnskóla.

Flensborgarskólinn býður nemendum í grunnskólum Hafnarfjarðar upp á sérstaka sérhannaða áfanga sé þátttaka nægileg, frá 2. þrepi framhaldsskólanáms **í skyldunámsgreinum grunnskólans** með vissum staðbundnum tímum í framhaldsskólanum.

Þeir nemendur sem hafa getu til og óska eftir að taka framhaldsskólaáfanga þurfa ekki að nema í viðkomandi námsgrein/-sviði í grunnskóla á sama tíma. Áfangarnir eru þá hluti skyldunáms og skilgreinast því ekki sem valáfangar. **Setbergsskóli mun leggja mat á námshæfni hvers nemanda og gefa samþykki fyrir viðkomandi námi.**

Þegar kennslustundir eru í grunnskóla í sömu námsgreinum og nemendur sækja framhaldsskólaáfanga skulu þeir hafa aðstöðu í grunnskóla (t.d. kennslustofa, skólasafn, tölvuver) til að sinna því námi í grunnskólanum á **eigin ábyrgð.**

.

**Verk- og listgreinaval Tækniskólans 2021-2022 fyrir grunnskóla**

|  |  |
| --- | --- |
| **Heiti** | **Verk- og listgreinaval Tækniskólans (VKG) fyrir 10. bekk** |
| **Lengd** | 18 vikur (3 x 6 vikur), 54 kennslustundir og skýrsla/kynning í grunnskóla) |
| **Markmið og viðfangsefni** | *Markmið*:* Að efla tengsl grunnskóla og framhaldsskóla.
* Að kynna nemendum uppbyggingu iðnnáms og listnáms.
* Að kynnast möguleikum framhaldsmenntunar að námi loknu.
* Að auðvelda grunnskólanemendum námsval í framhaldsskóla
* Að kynna nemendum helstu tæki og tól sem notuð eru í viðkomandi iðngrein
* Að nemendur kynnist handverki og læri vinnubrögð verknáms.
* Öryggisatriði við vinnu á verkstæðum.

*Viðfangsefnin*:Nemendur kynnast ólíkum viðfangsefnum í list- og verknámi sem kynntar eru í lotukerfi þar sem hver nemandi velur þrjú af eftirfarandi viðfangsefnum:1. Hönnun og nýsköpun (Hafnarfirði og Skólavörðuholti)
2. Tréiðn (Hafnarfirði og Skólavörðuholti)
3. Tækniteiknun (Hafnarfirði og Skólavörðuholti)
4. Pípulagnir (Hafnarfirði)
5. Málaraiðn (Skólavörðuholti)
6. Rafiðn (Hafnarfirði og Skólavörðuholti)
7. Málmiðn (Hafnarfirði)
8. Skipstjórn (Háteigsvegi)
9. Forritun og vefsmíði (Hafnarfirði og Skólavörðuholti)
10. Ljósmyndun og myndvinnsla (Hafnarfirði og Skólavörðuholti)
11. Hársnyrting (Skólavörðuholti)
12. Föt og fylgihlutir (Skólavörðuholti)

Nánari lýsing valgreina fylgir sérstaklega (sjá bakhlið).Hvert viðfangsefni tekur sex vikur, 3 kennslustundir á viku (3 x 40 mín.). Í þessum sex vikna lotum í hverri grein fá nemendur tækifæri til að hanna og smíða eigulega gripi undir leiðsögn færustu kennara. Á þann hátt vinna nemendur að verkefnum, sem tengja saman viðkomandi faggrein og verkfærin, auk þess að kynnast uppbyggingu iðnnáms og möguleikum til framhaldsmenntunar að því loknu.Þegar vali er lokið skulu nemendur (einir eða fáeinir saman) gera skýrslu/kynningu um valið sem er stýrt af hverjum grunnskóla fyrir sig og lagt fram í viðkomandi skóla. |
| **Markhópur** | 10. bekkingar í grunnskólunum sem vilja kynnast vinnulagi og aðferðum í verk- og listnámi og undirbúa sig fyrir framhaldsnám.  |
| **Tími** | Fimmtudagar kl. 15:20-17:20. Þrír samliggjandi tímar á viku í 6 vikur. Hver nemandi tekur þrjú tímabil af fjórum (skipulagt af Tækniskólanum):

|  |  |  |  |
| --- | --- | --- | --- |
| 1. tímabil | 2. tímabil | 3. tímabil | 4. tímabil |
| sept. -okt. ´21 | okt.- nóv. ´21 | jan. – feb. ´22 | mar. – apr. ´22 |

 |
| **Kennslustaður** | Tækniskólinn Hafnarfirði, Skólavörðuholti og Háteigsvegi.  |
| **Kennari/-ar** | Kennarar í Tækniskólanum á viðkomandi kennslusviðum. |

**Tímasetning:**

Kennt verður á fimmtudögum frá kl. 15:20 – 17:20.

**Staðsetning:**

Staðsetningar taka mið af starfsemi skólans. Ekki er hægt að bjóða upp á öll fagsvið á báðum stöðum. Við viljum samt bjóða þeim nemendum sem hafa áhuga á tilteknu fagsviði að koma sér sjálfum á milli staða. Dæmi: ef nemandi í skóla í Hafnarfirði vill kynna sér skipstjórn þá getur hann valið það fagsvið en þarf sjálfur að koma sér á Háteigsveg.

Móttaka nemenda fyrir hverja lotu er eftirfarandi:

**Hafnarfjörður:** Matsalur nemenda á annari hæð að Flatahrauni

**Skólavörðuholt:** Matsalur nemenda á þriðju hæð (einni hæð fyrir ofan skrifstofu).

**Háteigsvegur:** Anddyri skólans

Starfsmenn skólans og kennarar taka á móti nemendum við upphaf hverrar lotu og leiða hópinn í stofur.

Athugið að skrifstofur skólans loka kl. 15:00 og því mikilvægt að upplýsa nemendur um það hvert þeir eiga að mæta.

**Annað:**

Val nemenda þarf að fara fram í júní 2021 (í síðasta lagi) svo Tækniskólinn geti skipulagt námið í tíma. Kostnaður (kennslukostnaður og efniskostnaður) af valinu dreifist jafnt á alla nemendur sem taka þátt í valinu og sendist á skólana í samræmi við nemendafjölda frá hverjum skóla. Nemendur koma sér sjálfir á kennslustað.

**Nánari kynnning á uppbyggingu einstakra viðfangsefna innan valgreinarinnar**

***1. Hönnun og nýsköpun***

* Hönnun, nýsköpun og verkleg þjálfun í formum og vinna með efni af ýmsum toga.

***2. Tréiðn***

* Nemendur vinna að verkefnum í samráði við kennari hvort sem er eftir eigin hugmynd eða teikningum sem eru til í skólanum.
* Nemendur kynnast vélum og verkfærum sem notuð eru á smíðaverkstæðum.

***3. Tækniteiknun***

* Teiknifræði: Kynning á grunnatriðum í teiknifræði.
* Hönnunarforrit: Nemendur fá kynningu á helstu teikniforritum sem notuð eru við hönnun.
* Þjálfun: Nemendur fá þjálfun í notkun á þrívíðum hugbúnaði og framsetningu á teikningum.

***4. Pípulagnir***

* *Plastsuða*: Nemendur fá grunnkynningu á plastefnum, ásamt að sjóða saman ýmis verkefni, t.d. snjóbræðslukistur, sandföng o.fl.
* *Hita og vatnslagnir*: Nemendur fá kynningu á hita og vatnslögnum ásamt að leggja hita og vatnslagnir með nokkrum tegundum af efni.
* *Stýribúnaður*: Nemendur fá kynningu á ýmsum gerðum af stýribúnaði sem notaður er við hitalagnir.

***5. Málaraiðn***

* Nemendur kynnast spörtlun og skreytimálun.

***6. Rafiðn – Tölvu- og netkerfi***

* Nemendur kynnast grunnatriðum í rafeindatækni og fá að taka sundur tölvur og setja saman aftur.
* Kenndar eru lóðningar og ýmsir hlutar íhluta í rafrásum.
* Einnig verður kynning á rökrásum, tvítölukerfinu og hermiforritum.

***7. Málmiðn***

* Skoðuð er aðstaða skólans í málmsmíði og véltækni, nemendur fá að kynnast helstu verkfærum til málsmíða og málmsuðu og fá að smíða litla hluti úr málmi.

***8. Skipstjórn – Siglingar og sjómennska***

* Nemendur kynnast aðstöðu skólans í skipstjórnargreinum, skoða upp í turn á Sjómannaskólahúsinu, sjá radar og gps.
* Fá að bæta net, binda hnúta og prófa að sigla stórum skipum um öll heimsins höf í risastórum skipstjórnarhermi.

***9. Upplýsingatækni – Forritun og vefsmíði***

* Nemendur læra undirstöðuatriði forritunar og búa til einfalda vefsíðu*.*

***10. Upplýsingatækni – Ljósmyndun og myndvinnsla***

* Nemendur læra að beita myndavél með því að taka myndir við margvíslegar aðstæður og farið verður í grunnatriði í stafrænni myndvinnslu.

***11. Hársnyrting***

* Nemendur skoða hár og fræðast um hár og hárumhirðu.
* Fléttaður verður saman fróðleikur og verklegar æfingar, farið í heimsóknir og möguleikar hársnyrtifagsins skoðaðir.

***12. Föt og fylgihlutir***

* Nemendur fá að kynnast námi og aðstöðu á fataiðnbraut, vinna verkefni úr ýmsum efnum og sjá hverning hugmynd verður að flík.

Nemendavalblað fyrir verk- og listgreinaval Tækniskólans

**Kennslustaður:** Tækniskólinn Hafnarfirði, Skólavörðuholti og Háteigsvegi.

**Kennarar:** Kennarar við Tækniskólann.

**Lengd:** 18 vikur (3 x 6 vikur), 54 kennslustundir

**Tími:** Fimmtudagar kl. 15.20-17.20. Þrír samliggjandi tímar á viku í 18 vikur sem dreifast yfir allt skólaárið, þrjú tímabil af fjórum og ekki endilega samfellt.

|  |  |  |  |
| --- | --- | --- | --- |
| 1. tímabil | 2. tímabil | 3. tímabil | 4. tímabil |
| sept. -okt. ´21 | okt.- nóv. ´21 | jan. – feb. ´22 | mar. – apr. ´22 |

**Ferðir:** Nemendur koma sér sjálfir á kennslustað líkt og um hverja aðra valgrein utan grunnskóla og á eigin kostnað.

Nafn \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kt. \_\_\_\_\_\_\_\_\_\_\_\_\_\_\_\_\_\_\_

Skóli \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Hver nemandi velur þrjú af eftirfarandi verkþáttum valsins: (1) hönnun og nýsköpun, (2) tréiðn, (3) tækniteiknun, (4) pípulagnir, (5) málaraiðn, (6) rafiðn, (7) málmiðn, (8) skipstjórn, (9) Forritun og vefsmíði, (10) Ljósmyndun og myndvinnsla, (11) Hársnyrting, (12) föt og fylgihlutir. Mitt val er (skrifið á línurnar), röð skiptir ekki máli:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Til viðbótar námi í einstökum viðfangsefnum er möguleiki á heimsóknum í fyrirtæki sem tengjast viðfangsefnum einstakra þátta í náminu.*

Reykjavík \_\_\_\_\_. maí 2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undirskrift nemanda Undirskrift forráðamanns

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Undirskrift forráðamanns